Actorul George Clooney îi cere lui Biden să renunțe la candidatură. A scris un editorial în New York Times pentru asta
Este celebru, susține democrații, ba chiar se implică în campanii electorale și strângeri de fonduri. L-a susținut pe Joe Biden și își dorește un președinte democrat. Dar simte că este momentul să se implice mai mult, să facă un pas în față și să-și spună părărerea: și anume că Joe Biden trebuie să renunțe la candidatură. Vorbim despre actorul George Clooney, care a simțit nevoia să scrie chiar un editorial în cotidianul The New York Times pentru a-l ruga pe Biden să renunțe.